คุณสมบัติและคุณลักษณะ ของบุคคลที่มีสิทธิสมัครเป็น นศท. ชั้นปีที่ ๑ (ใหม่)
คุณสมบัติและคุณลักษณะ
	1.  เป็นชายหรือหญิง และมีสัญชาติไทย
	2. มีอายุไม่เกิน 22 ปีบริบูรณ์ โดยนับอายุตามกฎหมายว่าด้วยการรับราชการทหาร สำหรับ               ผู้ที่ยังไม่บรรลุนิติภาวะต้องได้รับความยินยอมของ บิดา มารดาหรือผู้ปกครองตามกฎหมาย
	3. สำหรับผู้ที่มีอายุ 21 ปีบริบูรณ์ขึ้นไป ต้องไม่เป็นผู้ที่ไม่ไปแสดงตนเพื่อรับหมายเรียก       ที่อำเภอท้องที่ซึ่งเป็นภูมิลำเนาทหารของตน ตามมาตรา 25 และหรือต้องไม่เป็นผู้ที่ไม่มาให้คณะกรรมการตรวจเลือกทำการตรวจเลือกทหารกองเกินเข้ารับราชการทหารกองประจำการ ตามมาตรา ๒๗ แห่งพระราชบัญญัติรับราชการทหาร พ.ศ.2497
	4. สำเร็จการศึกษาตั้งแต่ชั้นมัธยมศึกษาปีที่ ๓ หรือเทียบเท่าขึ้นไป และมีผลการศึกษาของ                ชั้นมัธยมศึกษาปีที่ ๓ หรือเทียบเท่า ตั้งแต่ ๑.๐ ขึ้นไป
	5. กำลังศึกษาอยู่ในสถานศึกษาที่ หน่วยบัญชาการรักษาดินแดน เปิดฝึกวิชาทหาร เว้นแต่ผู้สำเร็จการศึกษาตั้งแต่ระดับอนุปริญญา หรือเทียบเท่าขึ้นไป หรือสำเร็จการศึกษาประกาศนียบัตรวิชาการศึกษาชั้นสูง หรือประกาศนียบัตรวิชาชีพชั้นสูง และสำเร็จการศึกษาวิชาทหารไม่ต่ำกว่า       ชั้นปีที่ 3 แล้ว และมีอายุไม่เกิน 26 ปีบริบูรณ์ ตามกฎหมายว่าด้วยการรับราชการทหาร จะรายงานตัวเข้ารับการฝึกวิชาทหารต่อให้จบหลักสูตรการฝึกวิชาทหาร ตามที่กระทรวงกลาโหมกำหนดได้
	6. ไม่มีโรคหรือสภาพร่างกายหรือสภาพจิตใจ ซึ่งไม่สามารถจะรับราชการทหารได้ ตาม   มาตรา 41  กฎกระทรวงฯ ฉบับที่ 74 พ.ศ.2540 และเพิ่มเติม, แก้ไขบับที่ 76 พ.ศ. 2555      ออกตามความในพระราชบัญญัติ  รับราชการทหาร พ.ศ.2497
	7. ไม่เป็นบุคคลซึ่งไม่มีคุณวุฒิที่จะเป็นทหารได้เฉพาะบางท้องที่ ตามกฎหมายที่ออกตามความใน มาตรา 13 (3) แห่งพระราชบัญญัติรับราชการทหาร พ.ศ.2497


